Un bărbat a murit după ce s-a înecat cu o bucată de cârnat, în fața unui magazin alimentar din Suceava
Tragedie într-o comună din Suceava. Un bărbat a murit sub ochii localnicilor, după ce s-a înecat cu mâncare. Victima se afla pe terasa unui local, când a mușcat dintr-o bucată de cârnat și s-a înecat. Două femei, martore la incident, au sunat la 112 să ceară ajutor. Cadrele medicale venite de urgență l-au resuscitat pe bărbat, însă după 40 de minute au declarat decesul acestuia, scrie Monitorul de Suceava.